पाएं अपने शहर की ताज़ा ख़बरें और फ्री ई-पेपरडाउनलोड करें
नगर थाना क्षेत्र के मुकेरी टोला के समीप एक कार की चपेट में आने से एक बाइक पर सवार दो युवक गंभीर रूप से घायल हो गए। हादसे के बाद आसपास के ग्रामीणों ने दोनों घायलों को इलाज के लिए सदर अस्पताल में भर्ती कराया। जहां दोनों की हालत गंंभीर देख चिकित्सकों ने उन्हें मेडिकल कॉलेज गोरखपुर रेफर कर दिया। गोरखपुर ले जाते समय रास्ते में ही एक घायल युवक की मौत हो गई। घायल हुए दूसरे युवक को इलाज गोरखपुर में चल रहा है। इस हादसे की सूचना मिलने पर मौके पर पहुंची पुलिस ने कार को जब्त करते हुए चालक को गिरफ्तार कर लिया। बगहा गांव निवासी सरफराज अली अपने दोस्त रंजन कुमार के साथ बाइक पर सवार होकर कहीं जा रहे थे। अभी ये लोग गोपालगंज-थावे मुख्य पथ पर मुकेरी टोला के समीप पहुंचे ही थे कि तभी सामने से आ रही एक कार ने बाइक को टक्कर मार दिया। इस हादसे में सरफराज अली तथा रंजन कुमार गंभीर रूप से घायल हो गए। हादसे के बाद आसपास के ग्रामीणों ने दोनों युवकों को इलाज के लिए सदर अस्पताल में भर्ती कराया। जहां दोनों युवकों की हालत गंभीर देख चिकित्सकों ने उन्हें मेडिकल कॉलेज गोरखपुर रेफर कर दिया। गोरखपुर ले जाते समय रास्ते में ही सरफराज अली की मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn